internet vaartha 128 Views
ముంబై : ఎల్‌అండ్‌టి ఇన్ఫోటెక్‌ ఐపిఒ స్టాక్‌ మార్కెట్లకు ఈనెల 11వ తేదీ వస్తోంది. ఐటి సేవల రంగంలో ఇదే అతిపెద్ద ఐపిఒగా చెపుతున్నారు. 887 మిలియన్‌ డాలర్ల రాబడులు, 20వేలమందికిపైగా ఉద్యోగులు పనిచేస్తున్న ఈ హోల్డింగ్‌ కంపెనీ ఎల్‌ అండ్‌టి ఇప్పటికే బిఎస్‌ఇ, ఎన్‌ఎస్‌ఇల్లో జాబితా అయింది. 1.5లక్షల మార్కెట్‌ విలువలున్న ఎల్‌అండ్‌ టి గ్రూప్‌లో ఎల్‌అండ్‌టి ఫైనాన్స్‌ హోల్డింగ్స్‌ ఐదేళ్ల క్రితమే జాబితా అయింది. మార్కెట్‌ విలువలు 14 వేల కోట్లకు ఉన్నాయి. ఐపిఒ జూలై 13వ తేదీ ముగుస్తోంది.  ఇన్ఫోసిస్‌, విప్రో, కాగ్జిఎంట్‌, టిసిఎస్‌ వంటి కంపెనీలతో పోల్చుకోవడంలేదని అయితే మార్కెట్‌లో నంబర్‌వన్‌గా నిలవాలన్నదే తమ లక్ష్యమని వెల్లడిం చారు. జాబితాప్రయోజనాలను పూర్తిగా అందుకునే లక్ష్యంతో ఈఐపిఒ జారీ అవుతోంది. బ్రాండ్‌నేమ్‌ విస్త రణ, ప్రస్తుత వాటాదారులకు నగదు అందుబాటు లోనికి తీసుకురావడం, ఎల్‌అండ్‌టి ఇన్ఫటెక్‌కు పబ్లిక్‌ మార్కెట్‌ను ఏర్పాటుచేయడం వంటివి చేపడుతుంది. ఈ మొత్తం ప్రక్రియలో మొత్తం ఆఫర్‌ఫర్‌ సేల్‌ ఎల్‌అండ్‌టిపరంగా 17.5 మిలియన్ల షేర్లుఉన్నాయి. ఈఐపిఒలో షేరుధర 705నుంచి రూ.710గా నిర్ణ యించింది. రిలయన్స్‌ సెక్యూరిటీస్‌ తన పరిశోధనా పత్రంలో విశేషాలు వెల్లడిస్తూ కంపెనీ మార్కెట్‌ విలువలు 12,060 కోట్లుగా ఉంటుందని, దిగువన చూస్తే 11,970 కోట్లుగా ఉంటుందని ప్రకటించింది. మాతృ సంస్థ ఎల్‌అండ్‌టి 1.75 కోట్ల షేర్లు కలిగి ఉంది. 94.94శాతం మొత్తం ఈక్విటీ వాటాల్లో 16.1 కోట్ల షేర్లు కలిగి ఉంది. వీటిలో 1.75 కోట్ల షేర్లుప్రస్తుత వాటాదారులకు  ఒఎఫ్‌ఎస్‌ రూటులో విక్రయిస్తుంది. పదిరూపాయలు డిస్కౌంట్‌ను కూడా రిటైల్‌ ఇన్వెస్టర్లకు ఆఫర్‌చేస్తోంది. సిటీగ్రూప్‌ గ్లోబల్‌ మార్కెట్స్‌, కోటక్‌ మహీంద్ర క్యాపిటల్‌కంపెనీ, ఐసిఐసిఐసెక్యూరిటీస్‌ లీడ్‌మేనేజర్లుగా వ్యవహరిస్తు న్నారు. కంపెనీ ఆర్థికపరిస్థితులను చూస్తే సంఘటిత వృద్ధి రాబడులు, లాభాలపరంగా  20.1నుంచి 23.1 శాతంగా ఉన్నాయి. మొత్తం రాబడులు 5908.1 కోట్లుగా ఉన్నాయి. ఖర్చులు కూడా 4641.1 కోట్లుగా ఉన్నట్లు ప్రకటించింది. కంపెనీ నికరలాభాలు 21.27 శాతంపెరిగి 773.5కోట్లనుంచి 938.1కోట్లకు పెరిగిం ది. ఎల్‌అండ్‌టి ఇన్ఫోటెక్‌ 15శాతం ఆదాయాన్ని సిటీ బ్యాంకు నుంచి సేకరిస్తోంది. 42శాతం ఆదాయ వనరులు అప్లికేషన్‌అభివృద్ధి, నిర్వహణపైనే వస్తోంది. 24శాతం ఆదాయవనరులు ఇఆర్‌పి, శాప్‌, ఒరాకిల్‌ అండ్‌ మైక్రోసాప్ట్‌పరంగా అందుతున్నాయి. మధ్యస్థా యి ఈ ఐటి కంపెనీ అమెరికా, యూరోప్‌ భారత్‌ మార్కెట్లలో విస్తరించాలని చూస్తోంది. అంతేకాకుండా ఆదేశాల్లో     250కిపైగా కస్టమర్లు ఉన్నారు. భారతీ య కంపెనీల్లో కూడా తమ సేవలు విస్తరిస్తామని, యూఎస్‌ యూరోప్‌ కూటమి దేశాల్లో కూడా విస్తరించనున్నట్లు సిఇఒ ఎండి ఎల్‌అండ్‌టి ఇన్ఫోటెక్‌ సంజయ్ జలోనా వివరించారు. ఐపిఒ కొనుగోళ్లపై రిలయన్స్‌సెక్యూరిటీస్‌ కొనుగోలు చేయవచ్చన్న రేటింగ్‌ ఇచ్చింది. ఏంజెల్‌ బ్రోకింగ్స్‌ కూడా కంపెనీ షేర్లను కొనుగోలు చేయవచ్చని సిఫారసు చేసింది.